Tekst+5

Vi har fire årstider i Norge; sommer, høst, vinter og vår. **// Sommeren //** Sommeren er den varmeste årstida. Da er naturen helt grønn. Noen steder i landet vårt er det ganske varmt om sommeren, og vi kan bade i sjø eller vann. Andre steder er det for kaldt til å bade. Fra slutten av juni til slutten av august har alle skolebarn i Norge sommerferie. Noen reiser bort en tur i sommerferien. De reiser til andre steder i Norge eller til utlandet. Mange er også hjemme hele sommerferien. Mot slutten av sommerferien kan vi dra opp i skogen for å plukke bær. Først blir blåbæra og bringebæra moden. Mange plukker også multer og tyttebær. **// Høsten //** September er den første høstmåneden. Da begynner bladene på løvtrærne å bli gule eller røde, og vi kjenner at det blir kaldere i lufta. Det kjenner fuglene også, og noen av dem tåler ikke mye kulde. Derfor flyr de sørover om høsten. De pleier å samle seg i store flokker, og så flyr de til Frankrike, Spania, Jugoslavia eller Italia. Ja, noen drar helt til Afrika. Seinere på høsten faller bladene ned fra trærne, og den første snøen kommer. Barna jubler når den første snøen kommer, men mange voksne liker ikke snø. **// Vinteren //** Etter høsten kommer vinteren. Da er det kaldt og snø mange steder i landet. Om vinteren er det mye morsomt å finne på. Vi kan gå på ski eller skøyter, og vi kan renne på kjelke eller akebrett. De fleste barna synes vinteren er ei fin årstid. I slutten av desember feirer vi jul. Da har alle skolebarn to ukers juleferie. Etter jul har vi nyttår. Den 31. desember er den siste dagen i det gamle året, og 1. januar er den første dagen i det nye året. **// Våren //** I mars eller april begynner sola å varme godt, og snøen tar til å smelte. Da er det vår. Mange nordmenn synes at våren er den beste årstida. Da blir hele naturen grønn igjen. Trærne får nye blad, blomstene våkner til liv og trekkfuglene kommer tilbake. 17. mai er Norges nasjonaldag. Da har vi fest og feirer at Norge er et fritt land. Mange skolebarn går i tog på nasjonaldagen.
 * ÅRSTIDENE (fra minett.no) **